pythainlp/thai_wikipedia_clean_20230101 huggingface dataset:
ผู้ที่ทำหน้าที่เป็นอัยการระหว่างสงครามกวาดล้างยาเสพติดบางคนเชื่อว่าการกวาดล้างดังกล่าวยิ่งทำให้การกักขังในสหรัฐอเมริกาเพิ่มสูงขึ้นมาก ราว พ.ศ. 2523 สหรัฐมีประชากรเรือนจำ 40,000 คน ที่ถูกจับกุมในอาชญากรรมเกี่ยวกับยาเสพติด อีธาน นาเดลมันน์ แห่งพันธมิตรนโยบายยาเสพติด กล่าวว่า "เรากำลังจับกุมผู้กระทำผิดมากขึ้นในการละเมิดกฎหมายยาเสพติดมากกว่าประเทศอื่นใดในยุโรปตะวันตก (และยังมีประชากรอีกมาก) ที่ถูกคุมขังในการดำเนินคดีทุกรูปแบบ" ในอีกแง่หนึ่ง ยกตัวอย่างเช่น ญี่ปุ่นและสวีเดนที่ใช้วิธีการลงโทษอย่างเด็ดขาดสำหรับยาเสพติดผิดกฎหมาย ซึ่งทำให้ประเทศเหล่านี้มีประชากรเรือนจำน้อยและมีการใช้ยาเสพติดน้อยลงตามไปด้วย ดังนั้น ความเชื่อมโยงระหว่างกฎหมายยาเสพติดและประชากรเรือนจำจึงไม่ใช่แบบแผนที่ง่าย
ข้อมูลปี พ.ศ. 2549 พบว่า นักโทษเรือนจำรัฐ 49.3% หรือ 656,000 คน ถูกกักขังด้วยโทษอาชญากรรมที่ไม่ร้ายแรง ข้อมูลปี พ.ศ. 2551 พบว่า นักโทษเรือนจำรัฐบาลกลางกว่า 90.7% หรือ 165,457 คน ถูกกักขังด้วยโทษอาชญากรรมที่ไม่ร้ายแรง
ภายในสามปีหลังจากได้รับการปล่อยตัว อดีตนักโทษกว่า 67% กระทำความผิดอีกครั้งหนึ่ง และ 52% ได้ถูกกักขังเป็นครั้งที่สอง ตามการศึกษาที่ได้รับการตีพิมพ์ใน พ.ศ. 2537
พ.ศ. 2538 รัฐบาลอนุมัติเงิน 5.1 พันล้านดอลลาร์สหรัฐเพื่อก่อสร้างเรือนจำใหม่เพิ่ม ค่าใช้จ่ายก่อสร้างทุก 100 ล้านดอลล่าร์สหรัฐ จะสินเปลื้องค่าปฏิบัติการกว่า 1.6 พันล้านดอลล่าร์สหรัฐในอีกสามทศวรรษข้างหน้า
รีการ์โด โรดรีเกซ
เฆซุส โรดรีเกซ (Jesús Rodríguez) เกิด 17 กุมภาพันธ์ ค.ศ. 1986 เป็นนักมวยปล้ำอาชีพชาวอเมริกันเชื้อสายเม็กซิโกอดีตสังกัดWWE อดีตโฆษกผู้ประกาศให้กับอัลเบร์โต เดล ริโอ ในชื่อว่า รีการ์โด โรดรีเกซ (Ricardo Rodriguez) และนักมวยปล้ำสวมหน้ากากในชื่อ เอล โลกัล (El Local) เคยทำงานเป็นผู้ฝึกอบรมมวยปล้ำอาชีพ Fit Pit และยังเคยเป็นนักมวยปล้ำอาชีพชื่อ คีเมรา (Chimaera)
วัดพระธาตุจอมนาง
วัดพระธาตุจอมนาง ตั้งอยู่ที่หมู่ 9 ตำบลจอมพระ อำเภอท่าวังผา จังหวัดน่าน สร้างราวประมาณพุทธศักราช 1600-1650 สมัยพระเจ้าเจืองฟ้าธรรมิกราช หรือ พ่อขุนเจือง กษัตริย์ผู้ครองภูกามยาว หิรัญเงินยาง เวียงปะกัน และหัวเมืองต่าง ๆ ตลอดสายแม่น้ำโขง ในสมัยโบราณวัดพระธาตุจอมนางเป็นวัดหลวงประจำเมือง คือ เวียงเหียง หรือ แส่งเหียง ตามจารึกภูกามยาว (พะเยา)
วัดพระธาตุจอมนางได้รับการประกาศขึ้นทะเบียนเป็นโบราณสถานในราชกิจจานุเบกษา เล่ม 61 ตอน 65 วันที่ 24 ตุลาคม 2487
ปัจจุบันวัดพระธาตุจอมนาง มีเพียงแต่พุทธบริษัท ผู้ศรัทธา ได้ร่วมแรงร่วมใจกันตั้งสถานปฏิบัติธรรมในเขตโบราณสถานวัดพระธาตุจอมนาง ให้เป็นสถานที่ปฏิบัติธรรม ภาวนา มีพระภิกษุ สามเณร สายวัดป่า (ฝ่ายธรรมยุตินิกาย) จำพรรษาอยู่ โดยใช้ชื่อเรียกว่า "สำนักปฏิบัติธรรมพระธาตุจอมนาง"
สโมสรฟุตบอลเฆตาเฟ
สโมสรฟุตบอลเฆตาเฟ , หรือเรียกโดยง่ายว่า เฆตาเฟ เป็นสโมสรฟุตบอลในประเทศสเปน ตั้งอยู่ในเฆตาเฟ เมืองทางตอนใต้ของแคว้นมาดริด ปัจจุบันแข่งขัน ลาลิกา ลีกสูงสุดในประเทศสเปน พวกเขาใช้สนามโกลิเซอุมอัลฟอนโซเปรซเป็นสนามเหย้า มีความจุ 17,393 คน
สโมสรก่อตั้งในปี ค.ศ. 1946 ภายใต้ชื่อ โซซิเอดัดเฆตาเฟเดปอร์ติโบ ก่อนควบรวมกิจการกับ เดปอร์ติโบเปญญาเฆตาเฟ จึงกลายเป็นทีมในชื่อปัจจุบัน ในวันที่ 8 กรกฎาคม ค.ศ. 1983 เฆตาเฟ ได้เข้าร่วมแข่งขันในลีกสูงสุดของสเปนตั้งแต่ปี ค.ศ. 2004 ถึง 2016 และอีกครั้งนับตั้งแต่ ค.ศ. 2017 ถึงปัจจุบัน
พวกเขาเคยผ่านเข้าไปลงเล่นในยูฟ่ายูโรปาลีกสามครั้ง โดยผลงานที่ดีที่สุดคือการผ่านเข้าสู่ก่อนรองชนะเลิศในฤดูกาล 2007–08 ก่อนแพ้ต่อไบเอิร์นมิวนิก เฆตาเฟ มีคู่แข่งสำคัญคือทีมร่วมแคว้นอย่างเซเด เลกาเนส รวมถึงอัตเลติโกมาดริด และเรอัลมาดริด
.142857...
.142857
0.142857...
เค-โอติค
อุทกภัยในรัฐควีนส์แลนด์ ธันวาคม พ.ศ. 2553
ดิสโกเฮาส์
ยูโรเฮาส์
อัตเลติกเดบิลบาโอ
อัตเลติกกลุบ  หรือที่เรียกกันว่า อัตเลติกเดบิลบาโอ  และ บิลโบโกอัตเลติกกลูบา  หรือที่เรียกสั้น ๆ ว่า อัตเลติก เป็นสโมสรฟุตบอลอาชีพในประเทศสเปน ตั้งอยู่ในเมืองบิลบาโอ แคว้นประเทศบาสก์ ประเทศสเปน ปัจจุบันลงเล่นอยู่ในลาลิกา โดยใช้สนามกีฬาซานมาเมสเป็นสนามเหย้า โดยใช้สีเสื้อชุดเหย้าเป็นสีแดงลายขาว กางเกงสีดำ
ผู้เล่นของสโมสรได้รับสมญานามว่าเป็น "โลสเลโอเนส" ("เหล่าสิงโต") เพราะสนามกีฬาของพวกเขาสร้างขึ้นใกล้กับโบสถ์ที่เรียกว่า "ซานมาเมส" ("นักบุญมัมเมส") มัมเมสเป็นคริสเตียนยุคแรกที่ถูกชาวโรมันโยนให้สิงโต แต่ทำให้สิงโตสงบลงได้ ต่อมาจึงได้รับการยกย่องเป็นนักบุญ อัตเลติกเป็นสโมสรที่ประสบความสำเร็จมากที่สุดเป็นลำดับที่สี่ในลาลิกา จากการชนะเลิศ 8 สมัย และโกปาเดลเรย์ 23 สมัย เป็นรองเพียงเท่านั้น และเป็นสโมสรที่ประสบความสำเร็จมากที่สุดในแคว้นประเทศบาสก์ สโมสรเป็นหนึ่งในกสามสมาชิกของ "ลาลิกา" ซึ่งไม่เคยตกชั้นลงไปจากลีกสูงสุดนับตั้งแต่ลีกก่อตั้งใน ค.ศ. 1929 เช่นเดียวกับและบาร์เซโลนา สโมสรทั้งสามนี้พร้อมด้วยโอซาซูนา เป็นสโมสรสี่สโมสรที่ไม่ใช่บริษัทกีฬา แต่สมาชิกสโมสรจะเป็นเจ้าของและดำเนินการโดยเลือกตั้งประธานสโมสรเข้าไปทำหน้าที่ คู่แข่งหลักของอัตเลติกคือเรอัลโซซิเอดัดซึ่งร่วมลงแข่งขันในเอวส์กัลเดร์บิอา และเรอัลมาดริดเนื่องจากเอกลักษณ์ทางกีฬาและการเมือง นอกจากนี้ยังมีคู่แข่งขันรองลงมาคือบาร์เซโลนาเนื่องจากเหตุผลทางประวัติศาสตร์ นอกจากนี้ ในช่วงต่าง ๆ ทางประวัติศาสตร์ของสโมสร พวกเขายังเป็นคู่แข่งร่วมแคว้นกับเดปอร์ติโบอาลาเบส เอย์บาร์ และโอซาซูนา
สโมสรนี้ขึ้นชื่อในเรื่อง "กันเตรา" หรือนโยบายการพัฒนาผู้เล่นเยาวชน รวมถึงการสรรหาผู้เล่นจากสโมสรบาสก์อื่น ๆ อัตเลติกยังมีนโยบายอย่างเป็นทางการ กล่าวคือ นักฟุตบอลทุกคนของสโมสรต้องเป็นผู้เล่นพื้นเมืองหรือผู้เล่นที่ฝึกฟุตบอลในภูมิภาคประเทศบาสก์ซึ่งรวมถึงในบิซกายา, กิปุซโกอา, อาลาบา และนาวาร์ในสเปน และลาบูร์, ซูร์ และนาวาร์ตอนล่างในฝรั่งเศส นโยบายนี้ถือปฏิบัติมาตั้งแต่ปี ค.ศ. 1912 ถือได้ว่าเป็นเรื่องพิเศษเฉพาะในฟุตบอลยุโรป และทำให้อัตเลติกได้รับทั้งเสียงชื่นชมและเสียงวิจารณ์ สโมสรได้รับการยกย่องในการส่งเสริมผู้เล่นที่เติบโตในบ้านเกิด และความจงรักภักดีต่อสโมสร กฎนี้ไม่ได้ใช้กับเจ้าหน้าที่ฝึกสอน โดยมีตัวอย่างหลายคนที่ไม่ใช่ชาวบาสก์ทั้งจากสเปนและต่างประเทศที่เป็นผู้จัดการทีมให้กับทีมชุดใหญ่
Displacement mapping
โอโฆสเดบรูโฆ
โอโฆสเดบรูโฆ  แปลว่า ตาแห่งพ่อมด เป็นวงดนตรี 9 ชิ้น มียอดขายมากกว่า 100,000 กับผลงานโปรดิวซ์เองชุด "Barí" ซึ่งได้รับรางวัลหลายรางวัล หนึ่งในนั้นคือรางวัลบีบีซีทรีเวิลด์มิวสิกอวอร์ด จากยุโรป ในปี ค.ศ. 2004
Ojos de Brujo
เพนกวินฮัมโบลต์
เพนกวินฮัมโบลต์ หรือ เพนกวินเปรู  หรือ ปาตรังกา  เป็นเพนกวินชนิดหนึ่ง มีชื่อวิทยาศาสตร์ว่า "Spheniscus humboldti"
จัดเป็นเพนกวินขนาดกลาง มีความสูงเมื่อโตเต็มที่ประมาณ 40 เซนติเมตร น้ำหนักประมาณ 5 กิโลกรัม เมื่อโตเต็มที่มีจุดเด่นคือ มีสีดำคาดที่หน้าอก บริเวณใต้คอและรอบดวงตาสีขาว จะงอยปากเป็นเนื้อสีชมพู
พบกระจายพันธุ์อยู่บริเวณชายฝั่งทะเลด้านมหาสมุทรแปซิฟิกในทวีปอเมริกาใต้ทางแถบประเทศเปรูและชิลี และถือว่าเป็นเพนกวินเพียงชนิดเดียวที่สามารถพบได้ในพื้นที่แห้งแล้งอย่างทะเลทราย ออกลูกเป็นไข่ครั้งละ 2 ฟอง อาศัยอยู่บริเวณชายฝั่งและโขดหินริมทะเล โดยตัวผู้เป็นฝ่ายกกไข่ ทำรังด้วยการขุดโพรงตามพุ่มไม้หรือป่าละเมาะริมทะเล สร้างรังด้วยก้อนหิน กิ่งไม้หรือใบไม้ เป็นสัตว์สังคมอยู่เป็นฝูงเล็ก ๆ ติดต่อสื่อสารกันด้วยเสียงร้อง ลูกเพนกวินฮัมโบลต์ที่ยังช่วยเหลือตัวเองไม่ได้ เมื่อพ่อแม่นกมิได้อยู่ดูแล จะมีการป้องกันตัวเองด้วยการถ่ายมูลใส่ผู้คุกคามหรือหันหลังถีบเศษหินเศษกรวดใส่
เพนกวินชนิดนี้นิยมเลี้ยงกันตามสวนสัตว์ ในประเทศไทย มีการเลี้ยงที่สวนสัตว์ดุสิต สวนสัตว์สงขลา และสวนสัตว์เปิดเขาเขียว เป็นต้น
แอลลิเกเตอร์จีน
แอลลิเกเตอร์จีน หรือ จระเข้ตีนเป็ดจีน (; ; พินอิน: yáng zǐ è) เป็นแอลลิเกเตอร์หนึ่งในสองชนิดที่ยังหลงเหลืออยู่ในโลก มีชื่อวิทยาศาสตร์ว่า "Alligator sinensis"
มีขนาดโตเต็มที่ประมาณ 2 เมตร น้ำหนักมากกว่า 40 กิโลกรัม ทำรังด้วยการขุดโพรงวางไข่ที่ชายหาดริมฝั่งแม่น้ำ พบอาศัยอยู่ในลุ่มแม่น้ำแยงซีในประเทศจีน แถบมณฑลอันฮุย เจียงซูและเจ้อเจียงเท่านั้น
ครั้งหนึ่ง แอลลิเกเตอร์ชนิดนี้ เคยมีอยู่เป็นจำนวนมากโดยเฉพาะบริเวณชายฝั่งทะเลด้านตะวันออกของจีน แต่ในปัจจุบัน ถูกจัดว่าเป็นหนึ่งใน 10 อันดับสัตว์ที่ใกล้สูญพันธุ์ชนิดหนึ่งในอนาคตของโลก เนื่องจากปัญหาด้านมลพิษ และอุณหภูมิที่สูงขึ้นรวมถึงกิจกรรมต่าง ๆ ของมนุษย์เป็นภัยคุกคามต่อการดำรงชีวิตของมัน ซึ่งปัจจุบันคาดมีปริมาณแอลลิเกเตอร์จีนอาศัยอยู่ในธรรมชาติราว 120 ตัว
ซึ่งสถานะการอนุรักษ์ของแอลลิเกเตอร์จีน จัดอยู่ในภาวะใกล้สูญพันธุ์ขั้นวิกฤต และติดอยู่ในบัญชีแดงของสหภาพเพื่อการอนุรักษ์ธรรมชาติของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) และอยู่ในบัญชีรายชื่อหมายเลข 1 (Appendix I) ของไซเตส ซึ่งห้ามค้าขายโดยเด็ดขาด เว้นแต่จะกระทำไปเพื่อการอนุรักษ์หรือวิจัย แต่ต้องได้รับการอนุญาตจากประเทศต้นกำเนิดเสียก่อน
ปัจจุบัน ทางการจีนได้มีการอนุรักษ์และเพาะขยายพันธุ์แอลลิเกเตอร์จีนมาแล้วกว่า 30 ปี ซึ่งผลจากการอนุรักษ์และเพาะพันธุ์ที่ผ่านมานี้ทำให้มีลูกแอลลิเกเตอร์จีนเกิดมากขึ้นและมีเปอร์เซนต์รอดในธรรมชาติเพิ่มมากขึ้นจากอดีตในรอบ 5 ปี และคาดว่าจะมีปริมาณแอลลิเกเตอร์จีนเพิ่มขึ้น 300 ตัว ในอนาคต 5-10 ปีข้างหน้า
คาบุกิโจ
อะซาโมอาห์ จยาน
อะซาโมอาห์ จยาน (Asamoah Gyan, เกิดเมื่อวันที่ 22 พฤศจิกายน ค.ศ. 1985 ที่กรุงอักกรา ประเทศกานา)​ นักฟุตบอลชาวกานา ปัจจุบันเล่นในตำแหน่งกองหน้าให้กับสโมสรฟุตบอลเลกอน ซิตีส์ ในกานาพรีเมียร์ลีก​ และเป็นผู้ครองสถิติยิงประตูมากที่สุดเป็นอันดับหนึ่งของทีมชาติกานา
จยานเริ่มต้นเล่นให้กับทีมลิเบอร์ตีโฟรเฟชชันนัลส์ (Liberty Professionals) ซึ่งตั้งอยู่ที่กรุงอักกราบ้านเกิดในประเทศกานา ก่อนจะย้ายมาเริ่มค้าแข้งในทวีปยุโรปกับทีมอูดีเนเซ ในเซเรียอา ประเทศอิตาลี และถูกยืมตัวไปเล่นให้กับทีมโมเดนา เพื่อได้รับโอกาสการลงสนามอย่างสม่ำเสมอ หลังจากนั้น จยานโชว์ฟอร์มได้ดีในศึกฟุตบอลโลก 2006 ที่เยอรมนี โดยทำสถิติยิงประตูที่เร็วที่สุดประจำการแข่งขัน โดยยิงประตูทีมชาติสาธารณรัฐเช็กโดยใช้เวลาเพียง 68 วินาทีเท่านั้น และยังนับเป็นประตูแรกของทีมชาติกานาในฟุตบอลโลกรอบสุดท้ายอีกด้วย ก่อนจะย้ายไปเล่นให้กับทีมแรนในลีกประเทศฝรั่งเศส ด้วยค่าตัว 8 ล้านยูโร
ในศึกฟุตบอลโลก 2010 ที่แอฟริกาใต้ จยานโชว์ฟอร์มแจ้งเกิดได้อย่างโดดเด่น โดยยิง 3 ประตู ช่วยให้ทีมชาติกานาผ่านเข้าไปถึงรอบก่อนรองชนะเลิศ ทำให้ทีมยักษ์ใหญ่หลายทีมต้องการดึงตัวไปร่วมทีม โดยสุดท้ายเป็นซันเดอร์แลนด์ ทีมดังจากแถบภาคตะวันออกเฉียงเหนือ ประเทศอังกฤษ สามารถคว้าตัวไปเสริมทัพด้วยค่าตัวที่เป็นสถิติใหม่ของสโมสรในราคา 13 ล้านปอนด์
จยานสามารถทำประตูได้ในเกมแรกที่ลงสนามในนัดที่พบกับวิกันแอทเลติก และโชว์ฟอร์มยิงได้อย่างต่อเนื่อง รวมถึงประตูในเกมที่ซันเดอร์แลนด์บุกไปชนะเชลซีที่สแตมฟอร์ดบริดจ์ 3-0
นอกจากนี้ หลังจากยิงประตูได้ จยานมักมีท่าฉลองที่เป็นเอกลักษณ์ด้วยการโชว์สเต็ปเต้นแบบแอฟริกา โดยก่อนหน้านี้ จยานเคยใช้ชื่อ Baby Jet ทำเพลงในอบบ Hiplife ร่วมกับศิลปิน Castro The Destroyer ออกซิงเกิลเพลง "African Girls" ในประเทศกานา พร้อมทั้งโชว์ท่าเต้นเดียวกันในมิวสิกวิดีโออีกด้วย
ในปี 2010 จยานได้รับการเสนอชื่อเป็น 1 ใน 23 ผู้เล่นยอดเยื่ยมเพื่อเข้าชิงรางวัลบาลงดอร์ ก่อนจะได้รับรางวัล BBC African Player of the year จากบีบีซีไปครองในปีเดียวกัน
เดือนมีนาคม ค.ศ. 2011 จยานยิงประตูให้กับทีมชาติกานาตีเสมอทีมชาติอังกฤษ 1-1 ในช่วงทดเวลาบาดเจ็บท้ายเกม ในเกมฟุตบอลกระชับมิตรที่สนามกีฬาเวมบลีย์ กรุงลอนดอน ซึ่งนับเป็นนักเตะคนแรกของทีมชาติกานา ที่สามารถยิงทำประตูทีมชาติอังกฤษได้
เดือนกันยายน ค.ศ. 2011 จยานย้ายไปเล่นให้สโมสรอัลอัยน์ในสหรัฐอาหรับเอมิเรตส์ด้วยสัญญายืมตัว 1 ปี โดยมีค่ายืมตัวประมาณ 6 ล้านปอนด์ พร้อมเงื่อนไขการรับซื้อตัวถาวร และได้รับค่าจ้าง 4 เท่าจากที่เคยได้รับ
รัก (ภาพยนตร์)
รัก (อังกฤษ : An Ordinary Love Story) เป็นภาพยนตร์ไทย แนวโรแมนติก ภาพยนตร์ลำดับแรกของค่าย เมจิคัล เลิฟ (เปลี่ยนจาก เท็นพิคเจอร์) ผลงานการกำกับโดย เมจิคัล ทีม นำแสดงโดย ซอนย่า คูลลิ่ง, บิลลี่ โอแกน, คณิตกุล เนตรบุตร, วทัญญู นิวัติศัยวงศ์, โกเมน เรืองกิจรัตนกุล, เบญจณัฏฐ์ อักษรนันทน์, สุรเกียรติ บุนนาค, วัฒนา ชุมสาย ณ อยุธยา, ธัญนันท์ ทองศรีธนพงษ์, อชิตะ ธนาศาสตนันท์ ออกฉายวันที่ 2 กุมภาพันธ์ พ.ศ. 2555 เลื่อนจากกำหนดเดิมคือวันที่ 25 พฤศจิกายน พ.ศ. 2553 วันที่ 16 ธันวาคม พ.ศ. 2553 และเดือนกุมภาพันธ์ พ.ศ. 2554
มยุรา ฟ้าสีทอง
มยุรา ฟ้าสีทอง เป็นบุตรสาวคนแรก ในจำนวน 3 คน บิดาคือ นายสี อินนา มารดา นางอุดร อินนา เกิดที่อำเภอกันทรลักษ์ จังหวัดศรีสะเกษ ปัจจุบันครอบครัวย้ายมาอยู่ที่ บ้านใหม่ไทยพัฒนา ตำบลหนองตะเคียนบอน อำเภอวัฒนานคร จังหวัดสระแก้ว เธอเป็นคนที่ชอบเสียงเพลงมาตั้งแต่เด็ก ชอบการร้องเพลงเป็นชีวิตจิตใจ ด้วยความที่อยากจะช่วยพ่อแม่หาเงินเลี้ยงดูน้อง ๆ เมื่อสำเร็จการศึกษาระดับประถมศึกษา เธอจึงไม่ได้เรียนต่อ ออกมาทำนาส่งน้องทั้งสองคนเรียนหนังสือ ระหว่างนั้นก็อาศัยฝึกร้องเพลงจากวิทยุทรานซิสเตอร์ และร้องเพลงบนหลังควาย จนควายพาวิ่งเตลิดเปิดเปิงเพราะตกใจเสียงเพลงจากวิทยุ เมื่ออายุ 16 ปี เธอไปสมัครเป็นทหารพรานสันตินิมิตร ที่ 12 ศาลาลำดวน จังหวัดสระแก้ว เธอได้ร้องเพลงสมใจ ระหว่างร้องเพลงในรั้วทหารพราน เธอรู้จักเพื่อนซึ่งเป็นคนสนิทของนายห้าง พามาเทสเสียงในอัลบั้มลูกทุ่งมันส์ระเบิด เธอออกอัลบั้มมาหลายชุด และเพลงที่คนรู้จักและสร้างชื่อเสียงให้เธอคือ สาวบางโพ
โรงเรียนภู่วิทยา
โรงเรียนภู่วิทยา อักษรย่อ ภ.ว. เป็นโรงเรียนมาตรฐานสากล ใน อำเภอโนนแดง จังหวัดนครราชสีมา
โรงเรียนวังน้ำเขียวพิทยาคม
โรงเรียนวังน้ำเขียวพิทยาคม อักษรย่อ - เป็นโรงเรียนในจังหวัดนครราชสีมา และเป็นโรงเรียนประจำอำเภอของอำเภอวังน้ำเขียว จังหวัดนครราชสีมา
วงศ์เหี้ย
วงศ์เหี้ย เป็นวงศ์ของสัตว์เลื้อยคลานในอันดับ Squamata ใช้ชื่อวงศ์ว่า Varanidae
โดยคำว่า Varanidae หรือ "Varanus" ที่เป็นชื่อสกุล นั้นมาจากภาษาอาหรับคำว่า "วารัล" (ورل) ซึ่งแปลงเป็นภาษาอังกฤษได้หมายถึง "เหี้ย" หรือ "ตะกวด"
เป็นวงศ์ของสัตว์เลื้อยคลานที่มีวิวัฒนาการของตัวเองมาแล้วนานกว่า 300 ล้านปี เป็นสัตว์กินเนื้อเป็นอาหาร โดยเฉพาะอย่างยิ่ง เป็นสัตว์กินซากที่มีความสำคัญอย่างยิ่งต่อระบบนิเวศ เพราะเป็นผู้ขจัดซากของสัตว์ที่ล้มตายไปแล้ว
มีรูปร่างโดยรวม จัดเป็นสัตว์เลื้อยคลานขนาดใหญ่ มีรูปร่างคล้ายกับจระเข้ มีโคนหางที่แข็งแรง และหางยาว ซึ่งใช้ฟาดเป็นอาวุธเพื่อป้องกันตัว ลิ้นยาวมี 2 แฉก ซึ่งมักจะแลบออกมาบ่อย ๆ เพื่อเป็นประสาทสัมผัสเช่นเดียวกับงู ขาทั้ง 4 มีเล็บที่แหลมคมใช้สำหรับขุดหลุมเพื่อวางไข่ ปีนต้นไม้ และป้องกันตัว เกล็ดมีลักษณะเป็นตุ่มนูนออกมาเห็นได้ชัดเจน มีสีสันและลวดลายต่างออกไปในแต่ละชนิด เป็นสัตว์ที่สามารถปรับตัวให้เข้ากับสภาพแวดล้อมได้หลากหลาย ทั้งทะเลทราย, ป่าดิบ หรือแม้แต่กระทั่งชุมชนเมืองใหญ่ของมนุษย์ นอกจากนี้แล้วยังว่ายน้ำได้เก่ง ดำน้ำได้ดี และในบางชนิดยังชอบที่จะอาศัยอยู่ใกล้แหล่งน้ำอีกด้วย
นอกจากนี้แล้ว ในบางชนิด น้ำลายยังมีเชื้อแบคทีเรียอย่างร้ายแรงอยู่ในนั้น ซึ่งใช้สำหรับกัดเพื่อสังหารเหยื่อ เหยื่อจะยังไม่ตายในทันที แต่จะล้มตายภายในไม่กี่วันเพราะติดเชื้ออย่างรุนแรง จากนั้นจึงจะเข้ากินเป็นอาหาร ขยายพันธุ์ด้วยการวางไข่ ตั้งแต่ 7-37 ฟอง
ปัจจุบันเหลือเพียงสกุลเดียว คือ "Varanus" (/วา-รา-นัส/-แบ่งออกได้เป็นสกุลย่อย ๆ อีก) พบแล้วกว่า 70 ชนิด พบกระจายพันธุ์ในเขตร้อนและเขตอบอุ่นของทวีปแอฟริกาและทวีปเอเชีย ไปจรดถึงโอเชียเนีย โดยมีขนาดใหญ่ที่สุด คือ มังกรโคโมโด ("V. komodoensis") ที่ขึ้นชื่อเรื่องความดุร้าย และขนาดที่เมื่อโตเต็มที่ยาวได้ถึง 2-3 เมตร น้ำหนักกว่า 90 กิโลกรัม ซึ่งพบเฉพาะบนอุทยานแห่งชาติโคโมโด ในประเทศอินโดนีเซียเท่านั้น
สำหรับในประเทศไทย พบทั้งสิ้น 4 ชนิด ได้แก่
นอกจากนี้แล้ว ในอดีตยังเคยพบว่ามีอีกชนิดหนึ่ง คือ ตะกวดเหลือง ("V. flavescens") แต่ปัจจุบันไม่มีการพบมานานแล้ว ซึ่งพบมากในแถบอนุทวีปอินเดีย
สำหรับชนิดที่พบได้ในต่างประเทศ อาทิ
นอกจากนี้แล้ว ยังมีอยู่ชนิดหนึ่งที่มีขนาดใหญ่ที่สุด คือ เมกะลาเนีย ("V. priscus") ที่มีความยาวกว่า 7.5 เมตร หนักถึงกว่า 2,000 กิโลกรัม เคยพบในทวีปออสเตรเลีย แต่ทว่าได้สูญพันธุ์ไปแล้วตั้งแต่ปลายยุคน้ำแข็งราว 45,000-50,000 ปีก่อน
สกุลที่สูญพันธุ์ไปแล้ว.
† สูญพันธุ์
บางสกุลที่จัดอยู่ใน Varanidae (ภายใต้วงศ์ย่อย Lanthanotinae หรือ นักวิทยาศาสตร์บางรายจะจัดให้อยู่ในวงศ์ Lanthanotidae):
สกุลฐาน:
สกุลที่เคยจัดอยู่ในวงศ์ Varanidae:
โรงเรียนหนองบุญมากพิทยาคม
โรงเรียนหนองบุนนากพิทยาคม อักษรย่อ น.พ. - เป็นโรงเรียนในจังหวัดนครราชสีมา อำเภอหนองบุนนาก จังหวัดนครราชสีมา โรงเรียนหนองบุนนากพิทยาคมได้รับประกาศจัดตั้งจากกระทรวงศึกษาธิการ เมื่อวันที่ 17 เดือนมีนาคม พ.ศ. 2526 เป็นโรงเรียนสหกิจ (ชาย - หญิง ) เปิดการเรียนการสอนทั้งระดับมัธยมศึกษาตอนต้น และระดับมัธยมศึกษาตอนปลาย ตั้งอยูที่เลขที่ 231หมู่ 2 ตำบลหนองตะไก้
อำเภอหนองบุญมาก จังหวัดนครราชสีมา มีเนื่อที่ 75 ไร่ ได้ถ่ายโอนมาสังกัดองค์การบริหารส่วนจังหวัดนครราชสีมา เมื่อวันที่ 2 พฤศจิกายน 2550 และได้เปลี่ยนชื่อโรงเรียนให้สอดคล้องกับอำเภอที่ตั้ง เป็นโรงเรียนหนองบุญมากพิทยาคม เมือวันที่ 29 มิถุนายน 2559 ปัจจุบันผู้บริหารสถานศึกษา คือ นายศักดา บาลศิริ ตำแหน่งผู้อำนวยการสถานศึกษา และ นางวิจิตรา คูณขุนทด ตำแหน่ง รองผู้อำนวยการสถานศึกษา
ติดต่อ.
044 081024
044-081024
โอ้ ซานต้า!
"โอ้ซานต้า !" (Oh Santa!) เป็นเพลงสหภาษาเพื่อเฉลิมฉลองเทศกาลคริสต์มาส และประพันธ์โดย Mariah Carey, Jermaine Dupri, Bryan-Michael Coxสำหรับอัลบั้มที่ 13 ของมารายห์ "เมอร์รีคริสต์มาสทูยู อำนวยการสร้างโดยMariah Carey, Jermaine Dupri, Bryan-Michael Cox เพลงนี้ได้ออกเผยแพร่เป็นซิงเกิลแรกของอัลบั้มนี้ และเพลงนี้ก็เป็นเพลงที่ 20 ของมารายห์"
สมเด็จพระเจ้ามหาชีวิตศรีสว่างวงศ์
โรงเรียนบัวใหญ่
โรงเรียนบัวใหญ่ อักษรย่อ บ.ญ. เป็นโรงเรียนในจังหวัดนครราชสีมา และเป็นโรงเรียนประจำอำเภอของอำเภอบัวใหญ่ จังหวัดนครราชสีมา
เลขที่ 83 ถนนเทศบาล 8 ตำบลบัวใหญ่ อำเภอบัวใหญ่ จังหวัดนครราชสีมา รหัสไปรษณีย์ 30120
อยู่ห่างจากจังหวัดนครราชสีมา ประมาณ 80 กิโลเมตร
มีพื้นที่ทั้งหมด129 ไร่ 3 งาน 48 ตารางวา
โรงเรียนบัวใหญ่เป็นโรงเรียนมัธยมศึกษาขนาดใหญ่และเป็นโรงเรียน ประจำอำเภอ ก่อตั้งขึ้นเมื่อ พ.ศ. 2459 เดิมมีชื่อว่า โรงเรียนพลราษฎร์บำรุง
Oh Santa!
ปลาดาวออฟฟิศ เป็นซอฟต์แวร์ประยุกต์ สำหรับงานเอกสาร และงานทั่วไปในสำนักงาน โดยออกแบบมาให้ใช้งานกับภาษาไทยได้เป็นอย่างดี รวมถึงใช้งานเอกสารร่วมกับโปรแกรมไมโครซอฟท์ออฟฟิศได้ เป็นฟรีซอฟต์แวร์เพื่อการใช้งานภาษาไทยเต็มรูปแบบ ซึ่งเปิดให้ผู้ใช้ดาวน์โหลดฟรีโดยไม่ต้องเสียค่าลิขสิทธิ์ โดยเปิดตัวครั้งแรกเมื่อ พ.ศ. 2545
ปลาดาวออฟฟิศ พัฒนาต่อมาจากโปรแกรมสตาร์ออฟฟิศ และโอเพ่นออฟฟิศดอทอ็อก ซึ่งเป็นชุดซอฟต์แวร์สำนักงาน และเป็นซอฟต์แวร์แบบโอเพ่นซอร์ส โดยบริษัท ซัน ไมโครซิสเต็มส์ (ประเทศไทย) ได้ว่าจ้างให้บริษัท อัลกอริธึมส์ จำกัด เป็นผู้พัฒนา รวมถึงแปลหน้าตาโปรแกรมทั้งหมดเป็นภาษาไทย โดยความร่วมมือกับศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)
ลัทธิมนุษยนิยม
ลัทธิมนุษยนิยมเรอเนสซองซ์
มนุษยนิยมสมัยเรอเนสซองซ์
วิตนีย์ฮิวสตัน
วิตนีย์ฮิวสตัน  คืออัลบั้มแรกของวิตนีย์ ฮิวสตัน ศิลปินหญิงชาวอเมริกัน ออกวางขายเมื่อวันที่ 14 กุมภาพันธ์ พ.ศ. 2528 โดย Arista Records
อัลบั้มนี้มีเพลงดัง เช่น “Saving All My Love for You”, “How Will I Know” และ “Greatest Love of All”
อัลบั้มนี้ติดอันดับชาร์ตอัลบั้มอันดับ 1 ในหลายประเทศ เช่น แคนาดา, ออสเตรเลีย, นอร์เวย์ และสวีเดน และติดอันดับ 2 ในสหราชอาณาจักร, เยอรมนี และสวิตเซอร์แลนด์
Whitney Houston (อัลบั้ม)
โทะอิเระ โนะ คะมิซะมะ
โทะอิเระ โนะ คะมิซะมะ  (เทพธิดาในห้องน้ำ) เป็นเพลงโดยนักร้องและนักแต่งเพลงชาวญี่ปุ่น คะนะ อุเอะมุระ  เป็นเพลงเกี่ยวกับความคิดของเธอ เกี่ยวกับคุณยายของเธอ เป็นเพลงที่ให้ความหมายดีมาก กินใจ
ซิงเกิลของเธอถูกวางจำหน่ายเมื่อ 14 กรกฎาคม 2553 และยังได้ใช้เป็นเพลงเปิดตัวอัลบั้มนี้ของเธออีกด้วย
เพลงของเธอเพิ่งจะมาได้รับความนิยม จากการที่มีคนเข้ามาดาวน์โหลดเพลงของเธอผ่านทางโทรศัพท์ มากกว่า 100,000 ครั้ง
เป็นเพลงที่ได้รับรางวัล ที่2 ของ Japan Record Awards ในปี 2553 ซึ่งเป็นรางวัลประเภทรางวัลทั่วไปพร้อมกับเพลงอื่นๆอีก 9 เพลง
เป็นเพลงที่ใช้กีตาร์ในการบรรเลงง่ายๆ แต่ต่อมาได้มีการถูกนำไปเล่นกับวงออเคสตรา
เนื้อเพลงมีการเล่าเรื่องราวของเธอกับคุณยาย ดังนี้
เมื่อเธออยู่ชั้นประถมศึกษาปีที่ 3 เธออาศัยอยู่กับยาย ซึ่งมีบ้านติดอยู่กับพ่อแม่เธอ เธอและคุณยายชอบทำกิจกรรมร่วมกันหลายอย่าง ทั้งการเล่น โกโมคุ ทานเป็ดตุ๋น ออกไปช็อปปิ้ง และดูเทปรายการของ "Yoshimoto Shinkigeki" (เป็นรายการตลก ออกอากาศทางสถานี MBS ในวันเสาร์ เวลา 12.54 น.) อุเอะมุระ มีปัญหา ในด้านการทำความสะอาดห้องน้ำ คุณยายจึงบอกเธอว่า รู้ไหมในห้องน้ำหน่ะ มีเทพธิดาองค์น้อยๆ อยู่นะ ถ้าเรายิ่งทำความสะอาดเท่าไหร่ โตขึ้นไปก็จะยิ่งสวยเหมือนเทพธิดาเท่านั้น เมื่อเธอเริ่มเป็นวัยรุ่น เธอเริ่มมีปากเสียงกับคุณยายของเธอ เรื่องเกี่ยวกับแฟนหนุ่มของเธอ เนื่องจากในวันหยุดเธอจะพักที่บ้านของแฟนหนุ่มแทนการกลับมาหาครอบครัวในวันหยุด เธอโกรธ และทำร้ายคุณยายของเธอ การทำกิจกรรมร่วมกันของเธอกับคุณยายก็หายไป ทั้งการเล่น โกโมคุ หรือการทานเป็ดตุ๋นด้วยกันก็หายไป
สองปีให้หลังเธอก็ย้ายไปอยู่ที่โตเกียว จากนั้นไม่นานให้หลัง คุณยายของเธอก็ป่วยหนักเข้าโรงพยาบาล อุเอะมุระจึงกลับมาเยื่ยมคุณยายของเธอ เธอพูดประโยคที่เธอเคยพูดกับคุณยายทุกๆวันเมื่อตอนเป็นเด็ก "คุณยาย หนูกลับมาแล้ว" แต่เมื่อเธอพูดคุยกับคุณยายได้ไม่นาน เธอก็ลากลับ เพราะคุณยายไม่สามารถตอบโต้ได้มากนัก เช้าวันรุ่งขึ้น คุณยายของอุเอะมุระ จากไปอย่างสงบ อุเอะมุระ เชื่อว่าคุณยายของเธอ กำลังรอเธอกลับมาเพื่อดูใจเธอเป็นครั้งสุดท้าย เธอรู้สึกเสียใจมากที่ได้ทำร้ายคุณยายของเธอลงไป เธอสัญญากับตัวเองว่าจะขัดห้องน้ำให้สะอาดต่อไป และเพลงก็จบลงด้วยคำขอบคุณ
เพลงนี้ใช้คำภาษาคันไซ ที่คุณยายของเธอพูด เช่น "เบปปิง" (beppin, べっぴん) ที่แปลว่า ผู้หญิงสวย และ "คะโมะ นัมบะ" (kamo nanba, 鴨なんば)　ที่แปลว่า เป็ดตุ๋น และ อุเอะมุระ ขอบคุณคุณยายของเธอว่า "ฮนมะ นิ อะริงะโท" (honma ni arigatou, ホンマにありがとう) ที่ของโตเกียวจะใช้คำว่า "ฮงโท นิ อะริงะโท" (hontō ni arigatou) ซึ่งแปลว่า ขอบคุณมากๆ เหมือนกัน
เพลงนี้ถือเป็นเพลงที่ทำให้เธอโด่งดังมากเพลงหนึ่งของอุเอะมุระ
การแนะนำส่งเสริม.
เพลงของเธอได้ออกอากาศครั้งแรกที่ FM 802 (คลื่นวิทยุของญี่ปุ่น) ในรายการ "Hiro T's Morning Jam" ของเช้าวันที่ 7 มกราคม 2553 และเริ่มได้รับความนิยมเปิดเต็มเพลง ในหลายๆสถานีต่อไป จนกระถึงวันที่ 10 กุมภาพันธ์ ได้มีการเปิดตัวริงโทนฟรี จนถึงวันที่ 9 มีนาคม จนมีคนออกมาเรียกร้องหาเพลงของเธอกันเป็นจำนวนมาก
อุเอะมุระ ได้ออกไปร้องเพลงของเธอใน "61st โคะฮะคุ อุทะ"(61ปี เพลงโคฮาคุ) เธอได้ขึ้นไปร้องเพลง "โทะอิเระ โนะ คะมิซะมะ" ในเวอร์ชันเต็ม ซึ่งเป็นหนึ่งในการแสดงที่ยาวนานที่สุดของ โคะฮะคุ อุทะ และมีการเชิญเธอออกไปโทรทัศน์ร้องเพลงอีกหลายครั้ง
อุเอะมุระ นั่งดีดกีตาร์บริเวณริมแม่น้ำ สลับการแสดงของเด็กสาวและคุณยาย เปรียบเสมือนตัวเธอเอง และคุณยายของเธอ มีฉากการเล่นโทโมคุ และฉากที่เธอวาดรูปให้กับคุณยาย
บุคลากรและแรงบันดาลใจ.
เพลงแรงบันดาลใจสองหนังสือโดยอูเอมูระทั้งที่มีชื่อเรื่องเดียวกัน. แรกเป็นอัตชีวประวัติเปิดตัวในเดือนกรกฎาคม 2553 เกี่ยวกับยายของเธอและกระบวนการในการทำเพลงที่สองคือภาพ รุ่นหนังสือเผยแพร่ผ่าน Kodansha ในกันยายน 2553. รุ่นที่มีภาพประกอบโดย มะริ โทะริโงะเอะ
ผู้แสดง
บุคลากร
วิตนีย์ฮูสตัน (อัลบั้ม)
ฟูจิ (เมือง)
ฟูจิ  เป็นนครที่ตั้งอยู่ทางทิศตะวันออกของจังหวัดชิซูโอกะ ประเทศญี่ปุ่น ณ วันที่ 1 ธันวาคม 2019 นครฟูจิมีประชากรประมาณ 245,015 คน 106,087 ครัวเรือน มีความหนาแน่นของประชากร 1,000 คนต่อตารางกิโลเมตร และมีพื้นที่ทั้งหมด นครฟูจิเป็นเมืองที่ใหญ่ที่สุดเป็นอันดับสามของจังหวัดชิซูโอกะในแง่ของจำนวนประชากร รองจากฮามามัตสึ และชิซูโอกะ
นครฟูจิตั้งอยู่ริมฝั่งแม่น้ำฟูจิ ส่วนใหญ่ของเมืองมีทัศนียภาพที่สวยงามของภูเขาไฟฟูจิ ซึ่งบางส่วนของยอดเขาของภูเขาไฟฟูจิอยู่ภายในอาณาเขตของนครฟูจิ ทางทิศใต้มีอาณาเขตติดกับอ่าวซูรูงะ มหาสมุทรแปซิฟิก
นครฟูจิมีภูมิอากาศที่มีลักษณะคือ มีฤดูร้อนที่ร้อนและชื้น และฤดูหนาวที่ไม่รุนแรง (การแบ่งเขตภูมิอากาศแบบเคิพเพิน "Cfa") อุณหภูมิเฉลี่ยทั้งปีในฟูจิคือ ปริมาณน้ำฝนรายปีเฉลี่ยอยู่ที่ โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ และต่ำสุดในเดือนมกราคมที่ประมาณ
จากข้อมูลสำมะโนประชากรของญี่ปุ่น ประชากรของฟูจิเติบโตอย่างรวดเร็วในช่วง 50 ปีที่ผ่านมา
อุทกภัยในรัฐควีนส์แลนด์ ธันวาคม พ.ศ. 2553-มกราคม พ.ศ. 2554
WhitneyHouston
กระแต โฟร์ทีน
นิภาพร บุญยะเลี้ยง
นิภาพร บุญยะเลี้ยง หรือ นิภาพร แปงอ้วน หรือที่รู้จักในชื่อ กระแต อาร์สยาม หรือเดิมว่า กระแต โฟร์ทีน (เกิดวันที่ 25 สิงหาคม พ.ศ. 2530) เป็นนักร้องหญิงที่มีชื่อเสียงของไทย อีกทั้งยังเป็นพี่สาวแท้ ๆ ของกระต่าย อาร์สยาม
กระแตสำเร็จการศึกษาจากคณะสถาปัตยกรรมศาสตร์ มหาวิทยาลัยศรีปทุม
แตร บุญยะเลี้ยง ชื่อเดิม นิภาพร บุญยะเลี้ยง ชื่อเล่น "กระแต" ศิลปินค่ายอาร์สยาม เป็นชาวจังหวัดลำปาง เป็นบุตรคนที่สองจากทั้งหมดสี่คนของผิน แปงอ้วน กับปรานอม รอดเลี้ยง มีพี่น้องคือ เกศรินภรณ์ แปงอ้วน, กระต่าย อาร์สยาม (ชื่อเดิม: คุณหญิง แปงอ้วน หรือ อาทิตยา บุญยะเลี้ยง) และกฤษ บุญยะเลี้ยง (ชื่อเดิม: เรืองเดช แปงอ้วน) ตามลำดับ
นิภาพรมีความสนิทสนมกับฐิฆพรณ์ผู้เป็นน้องสาวมากและทั้งสองสำเร็จการศึกษาระดับปริญญาตรี คณะสถาปัตยกรรม มหาวิทยาลัยศรีปทุม
นิภาพร บุญยะเลี้ยง เข้าร่วมการแข่งขันมวยไทยเนื่องด้วยใจรัก เธอมีค่าตัวในการชกมวยครั้งแรก 600 บาท โดยใช้ชื่อ "น้ำหวานน้อย ศักดิ์บุญมา" และ "น้ำหวานน้อย ศ.อาร์สยาม" ในการแข่งขันมวยไทย ในเดือนเมษายน พ.ศ. 2545 เธอชนะคะแนน ฟ้าสั่ง ส.พรานไพร ที่จัดขึ้นในจังหวัดฉะเชิงเทรา ต่อมาในรายการชิงแชมป์มวยไทยหญิงนานาชาติรุ่นฟลายเวท ซึ่งจัดขึ้นในวันที่ 26 ธันวาคม พ.ศ. 2546 เธอได้พบกับฮิซะเอะ วะตะนะเบะ โดยกระแตเป็นฝ่ายแพ้คะแนน ส่วนการแข่งขันที่จัดขึ้นที่เดอะมอลล์งามวงศ์วาน ในวันที่ 11 มิถุนายน พ.ศ. 2547 เธอได้พบกับ อายูมิ อินแกรมยิม ซึ่งการแข่งขันในครั้งดังกล่าว กระแตเป็นฝ่ายชนะคะแนน ต่อมา กระแตได้เดินทางไปแข่งขันที่กรุงโตเกียว ประเทศญี่ปุ่น กระแตได้พบกับคู่ชกที่มีชื่อว่า โอชิมา ชิมากิ ซึ่งการแข่งขันในครั้งนี้ กระแตเป็นฝ่ายชนะคะแนน ประมาณสองเดือนต่อมา ในวันที่ 11 สิงหาคม พ.ศ. 2547 ได้มีการแข่งขันที่สนามหลวง กระแตได้พบกับคู่ชกชาวญี่ปุ่นอีกรายที่มีชื่อว่า มาอิโกะ ฮาซูยามา ซึ่งกระแตเป็นฝ่ายชนะด้วยคะแนนเช่นกัน
ร้องเพลง.
กระแต มีผลงานด้านการร้องเพลง โดยมีผลงานชุดแรกที่ร่วมกับเพื่อนของเธอซึ่งใช้ชื่อกลุ่มว่า "ลูกทุ่งโฟร์ทีน" โดยค่ายอาร์สยาม ซึ่งอยู่ในเครือของบริษัท อาร์เอส โปรโมชั่น จำกัด (มหาชน) ด้วยอัลบั้มที่มีชื่อว่า "ยิ้มแล้วรวย" ซึ่งเพลงที่ทำให้ผู้คนรู้จักเธอคือ "ไม่ได้ตั้งใจดำ" สองปีต่อมาเธอได้ออกอัลบั้มเดี่ยวชุดแรกโดยใช้ชื่อว่า "เปิดใจสาวแต" ส่งผลให้เธอได้รับรางวัลนักร้องหน้าใหม่ยอดนิยมหลายรายการ จากนั้น เมื่อเธอมีอัลบั้มชุดที่สองซึ่งมีชื่อว่า "ของขวัญจากสาวแต" ซึ่งมีพัฒนาการทางการร้องเพลงและเต้นมากขึ้น ส่งผลให้เธอได้รับเลือกเป็นศิลปินทูตกีฬา ประเภทมวยสากล จากกระทรวงการท่องเที่ยวและกีฬา และผลงานเดี่ยวชุดต่อมาคือ "สาวกาดแลง" ซึ่งเพลงโปรโมทแรกของอัลบั้มชุดนี้ซึ่งมีชื่อว่า "จ้างมันเต๊อะ" ได้รับความนิยมอย่างสูง จนกลายเป็นเพลงที่อยู่ในอันดับต้นของรายการวิทยุทั่วประเทศ และในอีก 2 ปีต่อมากระแตก็ออกอัลบั้มเดี่ยวชุดที่ 4 ชื่อว่า "รักนะฉึกฉึก" พร้อมเพลงเปิดตัวซึ่งมีชื่อเดียวกับอัลบั้ม
อันดับมหาวิทยาลัยในประเทศไทย
เจ้าหญิงอเล็กเซียแห่งกรีซและเดนมาร์ก
เจ้าหญิงอเล็กเซียแห่งกรีซและเดนมาร์ก (, ประสูติ 10 กรกฎาคม พ.ศ. 2508) พระราชธิดาพระองค์ใหญ่ในสมเด็จพระราชาธิบดีกอนสตันดีโนสที่ 2 แห่งกรีซ กับสมเด็จพระราชินีอันเนอ-มารีแห่งกรีซ พระชนกของพระองค์เป็นพระอนุชาในสมเด็จพระราชินีโซเฟียแห่งสเปน ส่วนพระชนนีของพระองค์เป็นพระขนิษฐาในสมเด็จพระราชินีนาถมาร์เกรเธอที่ 2 แห่งเดนมาร์ก
พระทรงเสกสมรสแล้วกับการ์โลส โมราเลส กุยตานา สถาปนิก และผู้ชนะเลิศการแข่งเรือใบ ณ อาสนวิหารเซนต์โซเฟีย กรุงลอนดอน สหราชอาณาจักร ทั้งสองมีโอรส-ธิดาด้วยกัน 4 องค์ ได้แก่